stanford-oval/wikipedia huggingface dataset:
Death Magnetic
Vastaanotto

Albumi sai ilmestyttyään kuuntelijoilta hyvän vastaanoton. Suomessa albumi ylitti tuplaplatinalevyrajan yli 40 000 kappaleen ennakkomyynnillään ja nousi virallisen albumilistan ykköseksi ensimmäisellä listaviikollaan. Suomessa albumi sai kuitenkin haukkuja kahdelta maan arvostetuimmalta rock-lehdeltä; Soundi ja Rumba antoivat molemmat Death Magneticille kaksi tähteä viidestä. Soundi moitti albumin riffejä hahmottomiksi ja kappalerakenteita likimääräisiksi luonnoksiksi. Rumban arvostelija ihmetteli, missä ovat yhtyeelle vuoteen 1996 asti tyypilliset, iskevät melodiat. Albumia on myyty maailmanlaajuisesti yli 10 miljoonaa kappaletta.[lähde? ]
Death Magnetic on niin sanotun volyymisodan (engl. Loudness war) uhri. Tämä tarkoittaa sitä, että albumin äänimaailma on kompressoitu todella raa'asti ja se on myös miksattu aivan liian isolle. Näistä seikoista johtuen levy särkee paikoitellen todella pahasti ja myös soiton dynamiikka on käytännössä levyllä olematon. Tätä ongelmaa ei kuitenkaan ole levyn Guitar Hero -versiossa, jonka äänimaailma eroaa huomattavasti edukseen CD-versiosta. Levyn masteroineen Ted Jensenin mukaan virhe olisi nimenomaan tapahtunut jo miksausvaiheessa, eikä masterointivaiheessa, kuten alun perin huhuttiin. Käytännössä ainoa keino korjata levyä vaivaavat ongelmat olisi miksata se kokonaan uudelleen.
Vastaanotto > Arvostelut

Desibeli.net:
Imperiumi: 7/10
Metalliluola: 7-/10
Rumba:
Soundi:
V2.fi:
Kappaleet

Kaikki sanat James Hetfield, kaikki sävellykset James Hetfield, Lars Ulrich, Kirk Hammett ja Robert Trujillo.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | That Was Just Your Life | 7.08 |  |  |  |  |  |  |  |
| 2. | The End of the Line | 7.52 |  |  |  |  |  |  |  |
| 3. | Broken, Beat & Scarred | 6.25 |  |  |  |  |  |  |  |
| 4. | The Day That Never Comes | 7.56 |  |  |  |  |  |  |  |
| 5. | All Nightmare Long | 7.58 |  |  |  |  |  |  |  |
| 6. | Cyanide | 6.39 |  |  |  |  |  |  |  |
| 7. | The Unforgiven III | 7.46 |  |  |  |  |  |  |  |
| 8. | The Judas Kiss | 8.00 |  |  |  |  |  |  |  |
| 9. | Suicide & Redemption (Instrumentaali)  | 9.57 |  |  |  |  |  |  |  |
| 10. | My Apocalypse | 5.01 |  |  |  |  |  |  |  |
|  |  | 74.42 |  |  |  |  |  |  |  |
Kappaleet > Deluxe edition

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hi Guy (That Was Just Your Life) | 7.11 |  |  |  |  |  |  |  |
| 2. | Neinteen (The End of the Line) | 7.35 |  |  |  |  |  |  |  |
| 3. | Black Squirrel (Broken, Beat & Scarred) | 6.13 |  |  |  |  |  |  |  |
| 4. | Casper (The Day That Never Comes) | 8.15 |  |  |  |  |  |  |  |
| 5. | Flamingo (All Nightmare Long) | 7.59 |  |  |  |  |  |  |  |
| 6. | German Soup (Cyanide) | 6.31 |  |  |  |  |  |  |  |
| 7. | UN3 (The Unforgiven III) | 7.50 |  |  |  |  |  |  |  |
| 8. | Gymbag (The Judas Kiss) | 7.55 |  |  |  |  |  |  |  |
| 9. | K2LU (Suicide & Redemption) (Instrumentaali)  | 9.30 |  |  |  |  |  |  |  |
| 10. | Ten (My Apocalypse) | 5.18 |  |  |  |  |  |  |  |
|  |  | 74.17 |  |  |  |  |  |  |  |
Eri painokset albumista

Death Magnetic -albumista julkaistiin useita erilaisia painoksia. Näitä ovat muun muassa
Tavallinen CD-versio
Rajoitettu CD-digipak-versio
Kahden LP-levyn versio (rajoitettu painos)
CD-levy - Death Magnetic-albumi ja Mission: Metallica Platinum (sisältää koodin Mission: Metallica-sivustolle)
LP-levy  - Death Magnetic-albumi ja Mission: Metallica Platinum (sisältää koodin Mission: Metallica-sivustolle)
CD-levy - "The Box Magnetic" (Death In A Coffin), eli ruumisarkun näköinen kotelo ja Mission: Metallica Platinum (sisältää koodin Mission: Metallica-sivustolle).
Kokoonpano

James Hetfield – rytmikitara, laulu
Lars Ulrich – rummut
Kirk Hammett – soolokitara, taustalaulu
Robert Trujillo – basso, taustalaulu
Aiheesta muualla

Death Magnetic Discogsissa. (englanniksi)
Albumi Death Magnetic Encyclopaedia Metallum -sivustolla (englanniksi)
Eauze

| Eauze |
| --- | --- |
 Kaupungintalo
 vaakuna
 Eauze
 Koordinaatit: 43°51′44″N, 0°06′07″W 
Valtio:  Ranska
Alue:  Oksitania
Departementti:  Gers
Arrondissementti:  Condom
Pinta-ala:  
 – Kokonaispinta-ala:  69,9 km²
Väkiluku (2020):  3 998 
 – Väestötiheys:  57 as./km²
Kunnan numero:  32119
 
 Kunnan kotisivut 
Infobox OKVirheellinen NIMI-arvo: 
Eauze on kunta Lounais-Ranskassa Gersin departementissa Oksitanian alueella. Se sijaitsee noin 29 kilometriä Condomin kaupungista lounaaseen.
Kunnan alueella oli roomalaisten vallan aikana Novempopulanien provinssin pääkaupunki Elusa. Elusan kaupungin arkeologinen alue on Eauzen keskustan itäpuolella. Eauze on keskiaikainen kaupunki, joka sijaitsi muurien sisällä. Nykyään muurien paikalla on bulevardeja, mutta muureista on yhä jäänteitä nähtävissä. Saint Lupercin katedraali on rakennettu vuosina 1463–1521. Kirkko tuhoutui osittain Ranskan uskonsodissa vuonna 1569, mutta se kunnostettiin. Yksi kunnan nähtävyyksistä on Jeanne d’Albretin talo 1400-luvulta. Ranskan kuningas Henrik IV asui tässä hänen äitinsä mukaan nimetyssä talossa pitkään kestäneen sairastelunsa ajan.
Elusa
Saint Lupercin katedraali
Jeanne d’Albretin talo
Aiheesta muualla

Kuvia tai muita tiedostoja aiheesta Eauze Wikimedia Commonsissa
Emil Juracka

| Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Maa:   Itävalta> Miesten käsipallo. |
| --- | --- | --- | --- |
|  Hopeaa | Berliini 1936 | käsipallo |  |
Emil Juracka (11. kesäkuuta 1912 – 21. helmikuuta 1944) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Juracka pelasi turnauksessa kolme ottelua.
Eero Könönen

Eero Vilho Könönen (2. heinäkuuta 1899 Viipuri – 14. helmikuuta 1940) oli suomalainen taidemaalari.
Könönen opiskeli Taideteollisessa keskuskoulussa 1921–1924 ja Viipurin taiteen ystävien piirustuskoulussa 1927–1928. Hän työskenteli virkailijana valtion rautateillä.
Aiheesta muualla

Suomalaisen kuvataiteen bibliografia : Eero Könönen
Dorothy L. Sayers

Dorothy Sayersin patsas Withamissä
Dorothy Leigh Sayers (13. kesäkuuta 1893 Oxford – 17. joulukuuta 1957 Witham) oli englantilainen rikoskirjailija, kääntäjä ja kristitty humanisti. Parhaiten hänet tunnetaan Peter Wimsey -dekkareistaan, joissa englantilainen aristokraatti toimii harrastelijasalapoliisina. Niitä pidetään niin sanottujen arvoitusdekkareiden (esimerkiksi Agatha Christie, Ruth Rendell) parhaimmistona.
Ensimmäiset Wimsey-kirjat olivat kevyitä, päähenkilönsä omalaatuisuudella leikitteleviä teoksia. Kun Wimsey kohtaa Harriet Vanen, jonka kanssa hän myöhemmin menee naimisiin, teemat vakavoituvat. Arvostetuin Wimsey-kirjoista on toiseksi viimeinen, Juhlailta, jota on sanottu yhdeksi parhaista Oxfordin yliopistomaailman kuvauksista.
Sayers itse piti tärkeimpinä töinään käännöksiä, etenkin Danten Jumalaisen näytelmän englanninnosta.
Kirkollisiin piireihin syntyneellä Sayersillä oli rankka elämä; hänellä oli muun muassa salainen avioton lapsi. Myöhemmin hän liikkui kirjallisissa piireissä, joihin kuuluivat muun muassa C. S. Lewis ja J. R. R. Tolkien.
Sayers kuoli 64-vuotiaana aivohalvaukseen.
Bibliografiaa

Kuka ja mistä (Whose Body?, 1923)
Kuolema keskiyöllä (Clouds of Witness, 1926)
Luonnoton kuolema (Unnatural Death, 1927)
Kuolema vierailee kerhossa (The Unpleasantness at the Bellona Club, 1928; suom. 1953).
Lordi Peter katsastaa ruumiin (Lord Peter Views The Body, 1928) –novelleja
Myrkkyä (Strong Poison, 1930; suom. 1984).
The Documents in the Case, 1930 –yhdessä Robert Eustacen kanssa kirjoitettu kirjeromaani
Yksi kuudesta (The Five Red Herrings, 1931)
Kas tässä teille ruumis (Have His Carcase, 1932)
Mainosmurha (Murder Must Advertise, 1933; suom. 1938)
Hirttäjän vapaapäivä (Hangman's Holiday, 1933) –novelleja
Kuolema kirkkomaalla (The Nine Tailors, 1934)
Juhlailta (Gaudy Night, 1935; suom. 1994)
Kuolema häämatkalla (Busman's Honeymoon, 1937)
In The Teeth of the Evidence, 1939 –novelleja
Striding Folly, 1972 –novelleja
Thrones, Dominations, 1998 –Sayers hylkäsi käsikirjoituksen 1930-luvulla, mutta Jill Paton-Walsh jatkoi sen valmiiksi.
Novelleista vain osassa on päähenkilönä Lordi Peter Wimsey. Nämä tarinat on julkaistu myös omana kokoelmanaan Lord Peter (1972).
Aiheesta muualla

Dorothy L. Sayers Society (englanniksi)
Sayersin esitelmä ”Lost Tools of Learning” (englanniksi)
Erdenebalsuren Damdin

Erdenebalsuren Damdin (s. 7. elokuuta 1967) on mongolialainen juristi.
Damdin valmistui Irkutskin valtionyliopistosta ja työskenteli muun muassa Mongolian yleisen syyttäjänviraston vanhempana pääsyyttäjänä. Hänet nimitettiin Mongolian korkeimman oikeuden tuomariksi 6. helmikuuta 2012. 11. maaliskuuta 2024 Damdin aloitti yhdeksänvuotisen kauden Kansainvälisen rikostuomioistuimen tuomarina.
Elena Micheli

| Mitalit | Mitalit | Mitalit |  |
| --- | --- | --- | --- |
|  Elena Micheli vuonna 2021. |  Elena Micheli vuonna 2021. |  Elena Micheli vuonna 2021. |  |
Maa:   Italia
Naisten nykyaikainen viisiottelu
| MM-kilpailut  | MM-kilpailut  | MM-kilpailut  |  |
|  Hopeaa | Budapest 2019 | Yksilö |  |
Elena Micheli (s. 29. huhtikuuta 1999) on italialainen nykyaikainen viisiottelija.
Micheli kilpaili ensimmäistä kertaa aikuisten kilpailuissa vuonna 2014. Ensimmäisiin arvokisoihin vuonna 2016, mutta jäi tuolloin MM-kilpailujen karsintakilpailuun. Ensimmäisen arvokisamitalin Micheli voitti vuoden 2019 MM-kilpailuissa, kun hän oli toinen yksilökilpailussa.
Eisteddfod

Eisteddfod on kymrin kielen kunniaksi ja tukemiseksi vuosittain järjestettävä runo-, musiikki- ja näytelmäjuhla. Se sai tiettävästi alkunsa 600-luvulla, mutta se on merkitty muistiin vuonna 1176, jolloin Deheubarthin Rhys ap Gruffydd järjesti hovissaan Aberteifissa juhlan. Vuosien mittaan juhla hiipui, ja vasta 1700-luvulla perinne heräsi uudelleen henkiin. Juhlassa koristeellisesti pukeutuneet kuorot ja orkesterit kilpailevat palkintosijoista.
Sana eisteddfod muodostuu kymrin sanoista eistedd ’istua’ ja bod ’olla’, tarkoittaen kirjaimellisesti istuntoa.
Aiheesta muualla

Kuvia tai muita tiedostoja aiheesta Eisteddfod Wikimedia Commonsissa
Doom (lautapeli)

| Doom-lautapeli |
| --- | --- |
 Lautapeli asetettuna
Pelaajia:  2-4, lisäosan kanssa 2-6
Ikäsuositus:  12+
Pelin kesto:  60-90 min
Monimutkaisuus:  matala
Strategisuus:  keskitasoa
Satunnaisuus:  keskitasoa
 205317/ BoardGameGeek 
Doom-lautapeli (Doom: The Boardgame) on Space Hulkin tapainen, aiheeltaan Doom-tietokonepeliin perustuva lautapeli. Doom-lautapeli julkaistiin vuonna 2004 (suomeksi 2005) ja lisäosa vuonna 2005. Pelissä yksi pelaaja ohjaa hirviöitä ja muut pelaajat pelaavat häntä vastaan ohjaten avaruusjalkaväen sotilasta. Lisäosassa esitellään myös tietokonepelistä tuttu death match -pelimuoto, jossa sotilaat taistelevat toisiaan vastaan.
Pelin kulku

Pelilauta rakentuu toisiinsa liitettävistä, ruudutetuista pahvilaatoista, jotka muodostavat käytäväverkoston ovien, tynnyreiden ja muiden elementtien kanssa. Käytävissä liikkuu sotilaiden lisäksi erilaisia hirviöitä, liikkuminen tapahtuu ruudukon mukaisesti.
Pelilauta on kokonaisuudessaan tiedossa vain hirviöpelaajalle, joka paljastaa lautaa sotilaiden etenemisen mukaan. Pelaaminen tapahtuu vuoroissa, jonka aikana sotilaat saavat liikkua kahdesti, liikkua ja ampua tai seistä paikallaan ja ampua kahdesti. Sotilaiden suoritettua vuoronsa hirviöpelaaja liikuttaa yksiköitään kerran ja hyökkää kerran jokaisella nappulallaan. Hirviöpelaaja voi myös pelata lisäksi erilaisia toimintakortteja.
Pelin kulku > Sotilaat

Sotilaat saavat tietyn määrän osumapisteitä, aseita ja panssareita pelin alussa. Käytäviltä löytyy täydennyksiä ominaisuuksiin ja uusia aseita ja ammuksia. Pelin alussa pelaajille arvotaan kortteja, joissa sotilaat saavat erikoisominaisuuksia. Pelaamalla hyvää yhteispeliä ja käyttämällä erikoisominaisuuksien antamia mahdollisuuksia hyvin pelaajien mahdollisuudet voittaa hirviöt kasvavat.
Tehtävät

Jokainen erä Doom-lautapeliä on jokin pelin mukana toimitettu tai pelaajien itse keksimä tehtävä, jossa käytävistö on suunniteltu etukäteen paperille ja sotilaille annetaan jokin tehtävä, tavallisesti johtolangan hankkiminen ja käytävistöstä pakeneminen. Tehtävän suorittamiseen sotilaille annetaan yrityksiä, frageja, jotka lisääntyvät sotilaan kuollessa. Kuoleman jälkeen sotilas palaa peliin kuolinpaikan lähistölle, kuten tietokonepelissä.
Peli päättyy, kun sotilaat suorittavat tehtävän tai hirviöpelaaja onnistuu tappamaan sotilaat riittävän monta kertaa. Tehtäviä voi ketjuttaa, jolloin sotilaat saavat lisää ominaisuuksia selvitessään tehtävästä toiseen.
Doom-pelisarja
| --- | --- |
Pääpelit:   Doom  Doom II  The Ultimate Doom  Master Levels for Doom II  Final Doom  Doom 64  Doom 3  Resurrection of Evil  Doom 4  Doom Eternal 
Mobiilipelit:   Doom RPG  Doom Resurrection  Doom II RPG 
Muuta:   Doom-pelimoottori  Doom 3 -pelimoottori  Doom-elokuva  Doom-lautapeli  id Software  GT Interactive  Activision  Luettelo Doom-pelien vihollisista
Elina Seppälä

| Elina Seppälä> Henkilötiedot |
| --- | --- |
Syntynyt: 1. elokuuta 1984 (ikä 40) Valkeala
Kansalaisuus:   Suomi
Amerikkalaisen jalkapallon pelaaja
Pelipaikka:  keskushyökkääjä, puolustuksen linja
Sarja:  Naisten Vaahteraliiga
Pelaajaura
Aik. seurat:   Kouvola Indians  GS Demons  Helsinki Wolverines 
Pääsarjaura:  2008–
| Mitalit> Maa:  Suomi.Naisten amerikkalainen jalkapallo.MM-kilpailut  | Mitalit> Maa:  Suomi.Naisten amerikkalainen jalkapallo.MM-kilpailut  | Mitalit> Maa:  Suomi.Naisten amerikkalainen jalkapallo.MM-kilpailut  | Maa:  Suomi> Naisten amerikkalainen jalkapallo. |
| --- | --- | --- | --- |
|  Pronssia | Ruotsi 2010 | amerikkalainen jalkapallo |  |
|  Pronssia | Suomi 2013 | amerikkalainen jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Espanja 2015 | amerikkalainen jalkapallo |  |
|  Kultaa | Iso-Britannia 2019 | amerikkalainen jalkapallo |  |
Elina Seppälä (s. 1. elokuuta 1984 Valkeala) on suomalainen amerikkalaisen jalkapallon pelaaja. Pelipaikkana hänellä on keskushyökkääjä ja puolustuksen linja.
Seppälä aloitti uransa Kouvola Indiansin riveissä vuonna 2008. Vuosina 2010–2016 hän pelasi GS Demonsissa ja vuosina 2017–2019 Helsinki Wolverinesissa. Vuonna 2020 hän oli Helsinki Wolverines Ladies -joukkueen apuvalmentaja.
Seppälä on pelannut Suomen maajoukkueessa vuodesta 2008 eli maajoukkueen perustamisesta alkaen. Hän on voittanut EM-kilpailuissa kaksi kertaa kultaa (2015, 2019) ja MM-kilpailuissa kaksi kertaa pronssia (2010, 2013).
Ennen uraansa amerikkalaisen jalkapallon parissa Seppälä tähtäsi ammattilaiseksi alppihiihdossa. Hän joutui kuitenkin lopettamaan lajin polvivamman takia.
Seppälä on koulutukseltaan kemiantekniikan diplomi-insinööri. Hän on valmistunut Lappeenrannan teknillisestä yliopistosta vuonna 2011.
Elena Lizzi

| Elena Lizzi |
| --- | --- |

Euroopan parlamentin jäsen
 2.7.2019–  
Ryhmä:  ID-ryhmä
Henkilötiedot
Syntynyt: 30. lokakuuta 1967 (ikä 56) San Daniele del Friuli, Italia
Kansalaisuus:  italialainen
Tiedot
Puolue:  Pohjoisen liitto
Elena Lizzi (s. 30. lokakuuta 1967 San Daniele del Friuli, Italia) on italialainen poliitikko. Lizzi edustaa Pohjoisen liitto-puoluetta. Lizzi on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.
Erik Huseklepp

Erik Huseklepp
Erik André Huseklepp (s. 5. syyskuuta 1984 Bærum, Norja) on norjalainen jalkapalloilija, joka on kotimaansa lisäksi pelannut Italiassa ja Englannissa. Huseklepp on 188 senttimetriä pitkä ja hänen pelipaikkansa on oikea laitalinkki tai hyökkääjä.
Aikuisten tasolla Huseklepp on edustanut muun muassa Fyllingeniä (2004–2005), Brannia (2005–2011), Baria (2011), Birmingham Cityä (lainalla 2012) ja Portsmouthia. Hän voitti Norjan-mestaruuden vuonna 2007.
Huseklepp teki ensiesiintymisensä Norjan A-maajoukkueessa vuonna 2008. Hän on pelannut 36 maaottelua ja tehnyt niissä seitsemän maalia.
Enmebaragesi

Enmebaragesi, myös Enmebaragisi tai Me-baragesi, (noin 2700 eaa.), oli Kišin kuningas ja ensimmäinen historiallinen henkilö Mesopotamiassa. Hänet tunnetaan omalta aikakaudeltaan  säilyneiden ruukunsirpaleiden piirtokirjoituksista ja myös myöhempien aikojen perimätiedosta. Enmebaragesi oli Kišin ensimmäisen dynastian toiseksi viimeisin hallitsija. Erään kirjoituksen mukaan hän "ryösti Elamin maan aseet". Enmebaragesin poika Agga oli dynastian viimeinen kuningas, jonka Gilgameš kukisti Gilgameš ja Kišin Agga -eepoksen mukaan.
Enmerkar ja Arattan herra

Enmerkar ja Arattan herra on sumerilainen myyttinen kertomus, jossa kuvaillaan täydellisen onnen aika ilman riitoja ja raadantaa. Loppu on kuitenkin ihmiskunnalle onneton. Kertomus on noin kaksikymmentä riviä pitkä ja osin aukollinen. Siinä kerrotaan aikanaan vallinneesta onnellisesta rauhan ja turvallisuuden ajasta, jolloin ihmisten ei tarvinnut pelätä sen paremmin toisiaan kuin villieläimiäkään. Myytin mukaan kaikki ihmiset ylistivät yhdessä Enlil-jumalaa yhdellä kielellä. Myytin turmeltuneet loppurivit paljastavat kuitenkin, että veden jumala Enki sekaantui jollakin tavalla ihmisten onnenaikaan ja saattoi sen päätökseensä. Ilmeisesti Enki kyllästyi kateudessaan Enlilin ylivaltaan ja yllytti ihmiset riitelemään ja taistelemaan keskenään, ja samalla ennen yhtenäinen kieli hajosi ja ihmiset alkoivat puhua eri kielillä.
Elena Melto

| Elena Melto |
| --- | --- |
 Elena Melto
Henkilötiedot
Koko nimi:  Elena Melto
Syntynyt: 13. maaliskuuta 1986 (ikä 38) Leningrad, Neuvostoliitto
Kansalaisuus:   Venäjä,  Suomi
Koripalloilija
Lempinimi:  Lena
Pelipaikka:  laitahyökkääjä
Pituus:  184 cm
Pelaajaura
Seurajoukkueet
2005–2019 2019–2021 2021–2022:   Catz Lappeenranta  Peli-Karhut  Catz Lappeenranta
Aiheesta muualla
FIBA
Elena Melto (alk. Jelena Valerjevna ”Lena” Rešetko, ven. Елена Валерьевна Решетько, s. 13. maaliskuuta 1986 Leningrad, Neuvostoliitto) on venäläis-suomalainen koripalloilija. Hän pelasi Suomessa Naisten Korisliigassa 17 kautta ja edusti lappeenrantalaista Catzia, jonka junioreissa hän pelasi jo 15-vuotiaana, sekä kaksi kautta kotkalaisseura Peli-Karhuja.
Melto pelasi Korisliigassa 374 runkosarjaottelua ja 110 pudotuspeliä. Hän teki niissä yhteensä ottelua kohden 14,9 pistettä ja otti 8,1 levypalloa. Hän voitti Suomen-mestaruuden vuosina 2010, 2012–2016 ja 2021 ja saavutti SM-hopeaa vuosina 2007–2009, 2011 ja 2018–2019 sekä SM-pronssia vuonna 2017. Hänet valittiin loppuotteluiden arvokkaimmaksi pelaajaksi vuosina 2010 ja 2013, vuoden ulkomaalaisvahvistukseksi vuosina 2012 ja 2016 sekä vuoden pelaajaksi vuonna 2022. Suomen cupin hän voitti kausilla 2007–2008, 2011–2012, 2012–2013, 2019–2020 ja 2020–2021. Huhtikuussa 2015 Melto ylitti historian neljäntenä pelaajana 1 000 Suomen pääsarjassa tehdyn pudotuspelipisteen rajan.
Melto pelasi Venäjän nuorten maajoukkueissa ja oli muun muassa voittamassa alle 18-vuotiaiden EM-kultaa vuonna 2004 ja alle 20-vuotiaiden EM-kultaa vuonna 2006.
Suomen Koripalloliitto valitsi Melton joulukuussa 2007 SM-sarjan kuukauden pelaajaksi. Loukkaantumisista kärsinyt Catz voitti Melton johdolla kuukauden aikana kaikki pelaamansa sarjaottelut sekä Suomen cupin loppuottelussa Espoo Teamin.
Melto sai Suomen kansalaisuuden vuonna 2018. Hän avioitui ja vaihtoi sukunimeään syyskuussa 2019.
Erik Hägglund (kemisti)

Erik Karl Mauritz Hägglund (1887–1959) oli ruotsalainen kemisti, Åbo akademin professori.
Hägglund oli Åbo akademin professori vuosina 1920–1930, sitten Tukholman teknillisen korkeakoulun professori 1930–1953. Hänet promovoitiin Åbo akademin kunniatohtoriksi 1953. Hän tutki sulfiittiselluloosan keiton kemiaa, puun sokeroimista ja ligniinin rakennetta.
Disneyn huvipuistot

Kalifornia
Shanghai
Disneyn huvipuistot: 1. Disneyland Resort. 2. Walt Disney World. 3. Tokion Disney Resort. 4. Disneyland Paris. 5. Hong Kong Disneyland. 6. Shanghai Disney Resort.
Disneyn huvipuistot ovat matkailukohteita, joita hallinnoi tai lisensoi The Walt Disney Company.
Paraati Walt Disney Worldissa.
Luettelo Disneyn huvipuistoista > Disneyland Resort, Kalifornia, Yhdysvallat

avattu 17.7.1955
pinta-ala 0,2415 km²
Lomakeskus, joka sisältää useita kohteita:
Disneyland Park (19 milj. kävijää 2019)
Disneyland California Adventure Park (10 milj. kävijää)
Luettelo Disneyn huvipuistoista > Walt Disney World, Florida, Yhdysvallat

avattu 1.10.1971
pinta-ala 121,7 km²
Lomakeskus Walt Disney World sisältää useita kohteita:
Magic Kingdom (21 milj. kävijää 2019)
Disney’s Animal Kingdom (14 milj. kävijää)
Epcot (12 milj. kävijää)
Disney’s Hollywood Studios (11 M kävijää)
Luettelo Disneyn huvipuistoista > Tokion Disney Resort

avattu 15.4.1983
Lomakeskus Tokion Disney Resort sisältää useita kohteita:
Tokion Disneyland (18 milj. kävijää)
Tokion DisneySea (15 milj. kävijää)
Luettelo Disneyn huvipuistoista > Disneyland Paris

avattu 12.4.1992
Lomakeskus Disneyland Paris sisältää useita kohteita:
Disneyland Park (10 milj. kävijää 2019)
Walt Disney Studios Park (5 milj. kävijää)
Luettelo Disneyn huvipuistoista > Hong Kong Disneyland

avattu 12.9.2005
6 milj. kävijää 2019
Luettelo Disneyn huvipuistoista > Shanghai Disney Resort

avattiin 16.6.2016
Lomakeskus Shanghai Disney Resort sisältää huvipuiston Shanghai Disneyland (11 milj. kävijää 2019)
pinta-ala 3,897 km²
Kartat

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  fiDisneyland | fiWalt Disney World |  |  fiTokio |  fiPariisi |  fiHong Kong    |  fiShanghai    |
Aiheesta muualla

KenNetti: Disneyn teemapuistot (Arkistoitu – Internet Archive) Kenneth Sundbergin fanisivu
Dvsn

| dvsn |
| --- | --- |


Tiedot
Toiminnassa:  2015—
Tyylilaji:  r&b
Kotipaikka:  Toronto, Ontario, Kanada
Laulukieli:  englanti
Jäsenet:  Nineteen85 Daniel Daley
Levy-yhtiö:  OVO Sound, Warner Bros
Aiheesta muualla
Kotisivut
Infobox OKNimi-testi OK: 
Dvsn (tyyliteltynä dvsn, lausutaan division) on kanadalainen r&b musiikkia tuottava duo, jonka jäseninä ovat Daniel Daley ja Nineteen85, oikealta nimeltään Paul Jefferies. Duo on julkaissut uransa aikana kaksi studioalbumia, Sept. 5th (2016) ja Morning After (2017).
Diskografia > Albumit

Sept. 5th (2016)
Morning After (2017)
Diskografia > Singlet

The Line (2015)
With Me (2015)
Too Deep (2015)
Hallucinations (2015)
Think About Me (2017)
Don't Choose (2017)
Mood (2017)
P.O.V (2017)
Miss Me? (2019)
Aiheesta muualla

Duon SoundCloud -profiili
Emma Immonen

Emma Immonen (s. 1. toukokuuta 2001) on suomalainen jalkapalloilija, pelipaikaltaan maalivahti. Hän on edustanut Liigassa PK-35 Vantaata kausina 2017–2018, IK Myrania kaudella 2019, Kuopion Palloseuraa kausina 2020–2021 ja FC Honkaa kaudella 2022. Hän on ennen kauden 2022 alkua pelannut Liigassa 56 ottelua. Hän voitti Suomen-mestaruuden kausilla 2018 ja 2021. Vuonna 2017 hän pelasi Suomen Cupin loppuottelussa.
Immonen on pelannut Suomen nuorisomaajoukkueissa.
Eatonin piirikunta

Eatonin piirikunta (engl. Eaton County) on Yhdysvaltojen Michiganin osavaltiossa sijaitseva piirikunta. Sen väkiluku oli 109 175 vuonna 2020. Piirikunnan hallintokeskus on Charlotten kaupunki, ja suurin kunta on Delta Charter Township. Piirikunta on perustettu vuonna 1829.
Väestö

Vuonna 2020 Eatonin piirikunnan 109 175 asukkaasta valkoisia oli 87,1 %, mustia 7,2 %, aasialaisia 2,5 % ja alkuperäisasukkaita 0,5 %. Vuonna 2019 6,7 % asukkaista puhui kotonaan jotain muuta kieltä kuin englantia ja 4,0 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Eatonin piirikunta Wikimedia Commonsissa